Diari Oficial de la Generalitat Valenciana


Sumari del DOGV 513, del 27-01-1987 (1987/807985)

ORDRE de 30 de desembre de 1986, de la Conselleria d'Economia i Hisenda, per la qual es dicten normes provisionals per a la implantació del Pla General de Comptabilitat Pública en la Generalitat Valenciana.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   513

Data del DOGV
:   27-01-1987

Secció del DOGV
:   ALTRES DISPOSICIONS

Número del document
:   1987/807985


Data del document
:   30-12-1986

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

Ordre de 30 de desembre de 1986, de la Conselleria d'Economia i Hisenda, per la qual es dicten normes provisionals per a la implatació del Pla General de Comptabilitat Pública en la Generalitat Valenciana.  
L'Ordre de 15 d'octubre de la Conselleria d'Economia i Hisenda expressava la voluntat d'aplicar en la Generalitat el Pla de Comptabilitat Pública com més aviat millor   
Aquesta aplicació implica substituir el sistema de comptabilitat administrativa-pressupostària pel de comptabilitat economico-pressupostària, patrimonial i analítica, passant, així mateix, del mètode de partida simple al de partida doble; si a tot això sumem. el canvi de l'actual sistema de comptabilitat centralitzada, per un sistema descentralitzat, resulta evident que la seua posada en marxa comporta un gran esforç.   
Es obvia, doncs, la necessitat de la revisió profunda, que han de rebre les normes comptables avui vigents, però, d'altra banda, no hi ha dubte que l'execució real del que es projecta caldrà de determinades modificacions en els mètodes operatius dissenyats.   
Per tot això és aconsellable de mantenir, temporalment, la normativa legal vigent, tot dictant, amb caràcter provisional, les instruccions necessàries per a posar en funcionament el sistema.   
En conseqüència, a proposta de la Intervenció General de la Generalitat Valenciana, es dicten les següents:   
INSTRUCCIONS  
Primera. Sistema comptable i pla de comptes.   
La comptabilitat de les Conselleries, dels Centres Gestors de l'Administració de la Generalitat, es portarà a cap pel mètode de la partida doble, d'acord amb el Pla General de Comptabilitat Pública, el quadre de comptes del qual fou aprovat per OM del Ministeri d'Hisenda, de 14 d'octubre de 1981, actualitzat per OM de 31 de març de 1986, per la qual s'aprova la Instrucció de Comptabilitat dels Centres Gestors del Pressupost de Despeses de l'Estat, i que, amb les adaptacions necessàries per al funcionament de la Generalitat, es recull en l'annex I d'aquestes Instruccions.   
Segona. Comptabilització dels fets econòmics.   
L'anotació comptable dels fets econòmics que es produesquen en cada Conselleria es realitzarà en la forma següent:   
A. Serveis Gestors de les Conselleries.   
1. Registraran, per mitjans informàtics, les propostes d'operacions representatives dels fets econòmics de què tinguen constància documental.   
2. Emetran els corresponents documents comptables d'acord amb el que estableix la Instrucció per a cada tipus d'operació.   
3. La persona que proposa signarà el document que serà autoritzat per l'Autoritat competent.   
4. Es trametrà el document comptable, juntament amb els documents que en justifiquen l'expedició, a les Intervencions Delegades.   
B. Les Intervencions Delegades.   
1. Validaran, si s'escau, per mitjans informàtics la proposta efectuada pels Serveis Gestors.   
2. Intervindran el document comptable, si s'escau, o el refusaran i trametran al Servei Gestor.   
3. Expediran, per mitjans informàtics, el Document Control d'aquelles propostes que hagen estat validades i l'adjuntaran al document comptable, per a justificar que ha estat comptabilitzat.   
4. S'arxivarà el document comptable i els seus justificants.   
Tercera. Classes de documents.   
Els documents que podran confeccionar-se en les Conselleries seran, segons el tipus d'operacions a comptabilitzar, els següents:   
- RC De Retenció de Crèdits: Per a modificar l'estat de situació dels crèdits pressupostaris.   
- RC/ Anul·lació de les operacions emparedes en un document RC.   
- A Per a comptabilitzar les «autoritzacions de despesa».   
- A/ Anul·la les operacions de tipus A.   
- D Recull operacions de «compromisos de despeses» amb tercers.   
- D/ Anul·la les operacions del tipus D.   
- O Recull el reconeixement d'una «obligació».   
- O/ Anul·la les operacions O.   
- K Recull la proposta a l'Ordenació de Pagaments del pagament de les obligacions reconegudes pel Centre Gestor.   
- K/ Anul·la les operacions del tipus K.   
A més dels documents assenyalats, també podran expedir-se documents complexos, on es recullen, simultàniament, diversos tipus d'operacions. Aquests seran:   
- AD Combina les fases d?«autorització» i de «compromís de despesa».   
- AD/ Anul·la les operacions AD.   
- ADOK Combina les fases d?«autorització», «compromís de despesa», reconeixement de l'«obligació» i «proposta de despesa».   
- ADOK/ Anul·la les operacions OK.   
- ADOKJ Proposta de «pagament a justificar».   
- ADOKJ/ Anul·la les operacions ADOKJ.   
- OK Combinen el reconeixement de l?«obligació» amb la «proposta de pagament» a l'Ordenació de Pagaments.   
- OK/ Anul·la les operacions OK.   
- OKJ Combina el reconeixement de l?«obligació» i la proposta de «pagament a justificar».   
- OKJ/ Anul·la les operacions en OKJ.   
Quarta Autorització de documents.   
Els documents assenyalats en la Instrucció anterior seran autoritzats en la forma següent:   
Els RC i RC/ els autoritzarà el Cap de Comptabilitat de l'Oficina Comptable de la Intervenció Delegada en la Conselleria, amb el vist-i-plau de l'Interventor Delegat.   
Els documents restants els autoritzaran : El Cap del Servei Proposant, el Conseller o persona en qui delegue i l'Interventor Delegat.  
Cinquena. Classificació pressupostària.   
Cada aplicació pressupostària és el resultat de la integració de les tres classificacions Orgànica, Funcional i Econòmica.   
La classificació orgànica es compon de 6 dígits:   
Els 2 primers representen la Secció.   
Els 2 següents representen el Servei.   
Els 2 últims representen la Unitat de Gestió.   
La classificació orgànica podrà desenvolupar-se per cada Conselleria a nivell d'Unitat de Gestió, però, com a mínim., haurà de desenvolupar-se a nivell de Secció i de Servei.   
La classificació funcional es compon de 4 dígits:   
El primer representa el grup.   
El segon representa la funció.   
El tercer representa la subfunció.   
El quart representa el programa.   
Com a annex II s'hi adjunta la correspondència entre la classificació funcional que apareix en la Llei de Pressuposts de la Generalitat per a 1987 i la resultant de l?establiment de 4 dígits per a la referida classificació funcional.   
La classificació econòmica es compon de 4 dígits:   
El primer representa el capítol.   
El segon representa l'article.   
El tercer representa el concepte.   
El quart representa el subconcepte.   
Sisena. Comptabilització de nòmines i assegurances socials. La comptabilització de les nòmines mecanitzades, tant per la Tresoreria General, com per la Conselleria de Cultura, Educació i Ciència per autorització d'aquella, s'efectuarà en la Intervenció General de la Generalitat.   
En conseqüència, la Conselleria de Cultura, Educació i Ciència haurà de trametre a la Intervenció General, abans del dia 24 de cada mes, segons la Instrucció vigent, el desglossament de les quantitats a carregar en comptabilitat per aplicacions pressupostàries.   
Igualment s'haurà de procedir en relació amb les Assegurances Socials, el desglossament de les quals per aplicacions pressupostàries haurà d'estar en poder de la Intervenció General, el dia 15 del mes següent al de confecció de la nòmina corresponent.   
Setena. Ordenació de pagaments.   
L'Ordenació de pagaments no haurà de realitzar-se, necessàriament, subscrivint el document de pagament corresponent.   
Aquesta signatura podrà substituir-se per una certificació mecànica en l'esmentat document, consignant-hi la data de la Resolució per la qual s'autoritzà aquest pagament i l'Autoritat que l'ordenà.   
En aquests supòsits, l'Ordenador de Pagaments haurà de subscriure una «Relació d'ordres de pagament autoritzades», indicant-hi l'aplicació pressupostària, el titular o beneficiari del pagament, la quantia integra a pagar, els descomptes i el líquid.   
Vuitena. Intervenció formal de l?ordenació de pagaments.   
La intervenció formal de l'ordenació del pagament la realitzarà l'Interventor General, subscrivint la «Relació d'ordres de pagament autoritzades», expedida per l'Ordenador General de Pagaments de la Generalitat i comprovant que el pagament es realitza d'acord amb les propostes formulades.   
Novena. Intervenció material del pagament.   
La intervenció material del pagament carrera, així mateix, a càrrec de l'Interventor General, sense caldre'n la signatura en el document de pagament.   
Aquesta intervenció es produirà en la còpia de la relació de transferències o talons a abonar als creditors de la Generalitat expedida per la Tresoreria General, i que, per al seu arxiu, es lliurarà a la Intervenció General.   
En la referida relació apareixerà, necessàriament, el nom. del perceptor, la data de pagament, L?entitat financera a través de la qual es produirà el pagament i la quantitat liquida a percebre.   
Desena. Justificació dels documents comptables.   
Els documents de pagament, en fase P, a expedir per la Tresoreria General, no portaran adjunt, com a norma general, cap justificant.   
València, 30 de desembre de 1986.   
El Conseller d'Economia i Hisenda,  
ANTONI BIRLANGA I CASANOVA  
Veure imatge